CELEX: C2006/326/88
Language: el
Date: 2006-12-30 00:00:00
Title: Υπόθεση C-457/06 P: Αναίρεση ασκηθείσα στις 16 Νοεμβρίου 2006 από τη Φινλανδική Δημοκρατία κατά της διατάξεως που εξέδωσε στις 5 Σεπτεμβρίου 2006 το Πρωτοδικείο των Ευρωπαϊκών Κοινοτήτων στην υπόθεση T-350/05, Φινλανδική Δημοκρατία κατά της Επιτροπής των Ευρωπαϊκών Κοινοτήτων

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/43
            
         Αναίρεση ασκηθείσα στις 16 Νοεμβρίου 2006 από τη Φινλανδική Δημοκρατία κατά της διατάξεως που εξέδωσε στις 5 Σεπτεμβρίου 2006 το Πρωτοδικείο των Ευρωπαϊκών Κοινοτήτων στην υπόθεση T-350/05, Φινλανδική Δημοκρατία κατά της Επιτροπής των Ευρωπαϊκών Κοινοτήτων
   (Υπόθεση C-457/06 P)
   (2006/C 326/88)
   Γλώσσα διαδικασίας: η φινλανδική
   Διάδικοι
   
      Αναιρεσείουσα: Φινλανδική Δημοκρατία (εκπρόσωπος: E. Bygglin)
   
      Έτερος διάδικος στη διαδικασία: Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει τη διάταξη που εξέδωσε στις 5 Σεπτεμβρίου 2006 το Πρωτοδικείο, στην υπόθεση T-350/05, Φινλανδική Δημοκρατία κατά της Επιτροπής των Ευρωπαϊκών Κοινοτήτων δυνάμει του άρθρου 230 ΕΚ και να αναπέμψει την υπόθεση στο Πρωτοδικείο για να αποφανθεί αυτό επί της ουσίας και να καταδικάσει την Επιτροπή και στα δικαστικά έξοδα της αναιρετικής διαδικασίας.
            
         Λόγοι αναιρέσεως και κύρια επιχειρήματα
   Η Φινλανδική Δημοκρατία θεωρεί ότι το Πρωτοδικείο παραβίασε με τη διάταξή του το κοινοτικό δίκαιο κατά την έννοια του άρθρου 58 του Οργανισμού του Δικαστηρίου.
   Η Φινλανδική Δημοκρατία θεωρεί ότι το Πρωτοδικείο υπέπεσε σε νομική πλάνη κρίνοντας ότι η επίμαχη απόφαση της Επιτροπής δεν αποτελεί πράξη δεκτική προσφυγής κατά το άρθρο 230 ΕΚ.
   Σύμφωνα με τη Φινλανδική Δημοκρατία, η επίμαχη απόφαση της Επιτροπής αποτελεί σαφώς πράξη δεκτική προσφυγής κατά το άρθρο 230 ΕΚ. Η Επιτροπή, λαμβάνοντας την εν λόγω απόφαση, στέρησε πράγματι τη Φινλανδική Δημοκρατία από τη δυνατότητα να προβεί σε υπό αίρεση καταβολή, κατά την έννοια της νομολογίας του Δικαστηρίου.
   Επομένως, η επίμαχη απόφαση έχει, κατά την έννοια της νομολογίας περί της εφαρμογής του άρθρου 230 ΕΚ, έννομα αποτελέσματα τα οποία, προδήλως, θίγουν τα συμφέροντα της Φινλανδικής Δημοκρατίας και μεταβάλλουν σαφώς τη νομική της κατάσταση. Επιπλέον, η επίμαχη αυτή απόφαση στέρησε τη Φινλανδική Δημοκρατία από δικαιώματα και, συνεπώς, είναι βλαπτική γι' αυτή.
   Η Φινλανδική Δημοκρατία θεωρεί ότι το Πρωτοδικείο διέπραξε πολλά νομικά σφάλματα και, για τον λόγο αυτό, εξέδωσε απόφαση που αντίκειται στο κοινοτικό δίκαιο.